Genesis 4 ABA - Die mens het seks gehad met sy vrou - Bible Search
1Die mens het seks gehad met sy vrou Eva. Sy het swanger geword en sy het ’n seun gekry. Die seun se naam was Kain. Eva sê toe: “Die Here het my gehelp om ’n seun in die wêreld te bring.”
2Later het sy weer ’n seun gekry. Sy naam was Abel, en hy was Kain se broer. Abel het met skape en bokke geboer. Kain was ook ’n boer, hy het koring gesaai.
3Eendag het Kain van sy koring geneem en hy het ’n *offer vir die Here gebring. 4Abel het ook ’n offer vir die Here gebring. Hy het die eerste lammers vir die Here gegee en die lammers se vet ge-offer. Die Here was tevrede met Abel en sy offer. 5Maar die Here was nie tevrede met Kain en sy offer nie. Kain het toe baie kwaad geword en sy mond was dik.
10Die Here sê toe vir Kain: “Wat het jy gedoen? Jy het jou broer doodgemaak en sy bloed het op die grond geval. Daardie bloed roep My en vra My om jou te straf. 11Daarom *vervloek Ek jou. Jy moet nou weggaan van hierdie plek waar jou broer se bloed op die grond geval het. 12Wanneer jy in die grond werk, dan sal die plante nie daar groei nie. Jy sal van een plek na ’n ander plek *rondswerf en jy sal nie ’n huis hê nie.”
13Toe sê Kain vir die Here: “My straf is te swaar om te dra. 14U jaag my nou weg, en daar is nie meer plek vir my op die aarde nie. Ek moet ook vir U wegkruip. Ek moet rondswerf en ek het nie ’n huis waar ek kan woon nie. Elkeen wat my kry, sal my wil doodmaak.”
Die Here maak toe ’n *merk op Kain. Die merk het almal gewaarsku om nie vir Kain dood te maak nie.
Hy het gaan woon in die land *Nod. Dit was oos van Eden.
17Kain het seks gehad met sy vrou. Sy het swanger geword en ’n seun gekry. Die seun se naam was Henog. Kain het toe ’n stad gebou en hy het die stad ook Henog genoem. 18Henog en sy vrou het ’n seun gekry. Sy naam was Irad. Irad se seun was Megujael, en Megujael se seun was Metusael. Metusael se seun was Lameg. 19Lameg het met twee vroue getrou – die een vrou se naam was Ada, en die ander vrou se naam was Silla. 20Ada se seun was Jabal. Jabal was die *voorvader van die mense wat in tente by hulle skape en bokke gewoon het. 21Sy broer se naam was Jubal. Hy was die voorvader van die mense wat musiek gemaak het met *liere en *fluite.
Eva kry nog ’n seun
25Die mens, Adam, het weer seks gehad met sy vrou. Sy het ’n seun gekry en hom Set genoem. Sy het gesê: “God het vir my ’n ander seun in Abel se plek gegee, want Kain het vir Abel vermoor.”
26Set se vrou het ook later ’n seun gekry. Set het hom Enos genoem.